ai4bharat/Pralekha huggingface dataset:
पूर्वोत्तर क्षेत्र विकास मंत्रालय
पूर्वोत्तर क्षेत्र विकास मंत्री श्री जी. किशन रेड्डी ने उत्तर पूर्वी राज्यों के लिए केंद्रीय मंत्रालयों के सकल बजटीय सहायता से व्यय की स्थिति पर तिमाही समीक्षा बैठक की अध्यक्षता की
पूर्वोत्तर क्षेत्र विकास मंत्री श्री जी. किशन रेड्डी ने आज उत्तर पूर्वी राज्यों के लिए केन्द्रीय मंत्रालयों के सकल बजटीय सहायता से व्यय की स्थिति पर तिमाही समीक्षा बैठक की अध्यक्षता की। इस बैठक में सभी 8 उत्तर पूर्वी राज्यों और 14 केंद्रीय मंत्रालयों के प्रतिनिधियों ने हिस्सा लिया।
मंत्री ने मंत्रालयों से चालू वित्तीय वर्ष की समाप्ति से पहले धनराशि के 100 फीसदी उपयोग का लक्ष्य निर्धारित करने का अनुरोध किया। उन्होंने आगे कहा कि केंद्रीय मंत्रालयों को राज्य सरकारों के साथ सक्रिय रूप से व्यय क्षमता में चुनौतियों की पहचान करने और त्वरित कार्रवाई करने के लिए समन्वय स्थापित करना चाहिए। इसके अलावा श्री किशन रेड्डी ने कहा कि समय पर धनराशि की प्राप्ति सुनिश्चित करने के साथ-साथ परियोजनाओं को उनके प्रभाव और समाज के लाभ को ध्यान में रखते हुए विवेकपूर्ण ढंग से शुरू किया जाना चाहिए।
मंत्री ने आगे राज्य सरकारों को आवंटित धनराशि का व्यय सुनिश्चित करने, उपयोगिता प्रमाणपत्रों को समय पर जमा करने और भूमि आवंटन आदि से संबंधित स्थानीय मुद्दों के सक्रिय समाधान को सुनिश्चित करने के लिए कहा। इसके अलावा उन्होंने राज्य सरकारों से 10 फीसदी सकल बजटीय सहायता का सही उपयोग सुनिश्चित करने के लिए केंद्रीय मंत्रालयों के पास गुणवत्तापूर्ण प्रस्ताव जमा करने का भी अनुरोध किया।
श्री जी किशन रेड्डी ने आगे राज्य सरकारों को आश्वासन दिया कि प्रधानमंत्री श्री नरेन्द्र मोदी जी की सोच के अनुरूप उत्तर पूर्वी राज्यों का विकास एक प्रमुख प्राथमिकता है और यह सुनिश्चित किया गया है कि इन राज्यों की वृद्धि व विकास के रास्ते में कोई वित्तीय बाधा न हो।
इसके अलावा श्री किशन रेड्डी जी ने राज्य सरकारों से कई केंद्रीय क्षेत्र की कल्याणकारी योजनाओं के दायरे को बढ़ाने और यह सुनिश्चित करने के लिए पूरे क्षेत्र में अभियान संचालित करने का भी आह्वाहन किया कि कोई योग्य लाभार्थी पीछे छूट न जाए।
उन्होंने आगे कहा कि 2023-24 के बजटीय आवंटन में 2022-23 के बजटीय आवंटन की तुलना में 110 फीसदी की बढ़ोतरी हुई है, जो उत्तर पूर्वी क्षेत्र के सुदूर स्थान तक के विकास को सुनिश्चित करने की प्रतिबद्धता व संकल्प को और अधिक मजबूत करता है।
मंत्री ने केंद्रीय मंत्रालयों और राज्य सरकारों से अपने प्रयासों में अधिक निरंतरता और समन्वय लाने के लिए उत्तर पूर्वी राज्यों में स्थापित की नई क्षेत्र इकाइयों को भी इनमें शामिल करने का अनुरोध किया।
रक्षा मंत्रालय
आजादी का अमृत महोत्सव के उपलक्ष्य में कोच्चि से गोवा तक समुद्री नौकायन दौड़ का आयोजन
आजादी का अमृत महोत्सव की स्मारक गतिविधियों के तहत, भारतीय नौसेना इंडियन नेवल सेलिंग एसोसिएशन  के तत्वावधान में कोच्चि से गोवा तक ऑफशोर सेलिंग रेगाटा का आयोजन कर रहा है। इस कार्यक्रम में छह इंडियन नेवल सेलिंग वीसल्स  महादेई, तारिणी, बुलबुल, नीलकंठ, कदलपुरा और हरियाल भाग लेंगे। अनुमानित रूप से पांच दिन की यह दौड़ 24 अक्टूबर, 2021 को शुरू होगी और इसमें नौसेना बेस, कोच्चि के शुरुआती बिंदु से गोवा के बीच की लगभग 360 एनएम की दूरी तय की जाएगी। इस अभियान का उद्देश्य भाग लेने वाले चालक दल के लिए रोमांच और समुद्री नौकायन की भावना को बढ़ावा देना है।
छह आईएनएसवी- चार 40 फुटर और दो 56 फुटर में से हरेक को नौसेना की तीन कमानों, एएनसी और आईएचक्यू एमओडी  से छह नौसेना कर्मचारियों द्वारा संचालित किया जाएगा। इसके अलावा याचिंग एसोसिएशन ऑफ इंडिया  से संबद्ध सिविलियन क्लब के समुद्री याच भी इस आयोजन में भाग लेंगे। इस अभियान को आईएनएस मांडवी, गोवा में स्थित एचक्यूएसएनसी और भारतीय नौसेना की ओसीन सेलिंग नोड  द्वारा आयोजित किया जा रहा है। प्रतिभागी इस आयोजन के लिए पिछले एक महीने से अभ्यास कर रहे हैं और अपने कौशल में सुधार के लिए उन्होंने एक कैप्सूल कोर्स भी किया है। भारतीय नौसेना के प्रतिभागियों में कैप्टन विपुल महर्षि, कैप्टन अतुल सिन्हा, लेफ्टिनेंट कमांडर के पेडनेकर, लेफ्टिनेंट कमांडर पायल गुप्ता आदि शामिल हैं, जिन्होंने राष्ट्रीय स्तर के कई आयोजनों में पदक जीते हैं और विभिन्न कमानों का प्रतिनिधित्व कर रहे हैं।
इस रेगाता में भाग ले रहे दो 56 फुटर पहले ही वैश्विक जलयात्रा में भाग लेकर भारतीय नौसेना में इतिहास रच चुके हैं। महादेई ने 2010 में कैप्टन दिलीप डोन्डे और 2013 में कमांडर अभिलाष टोमी के साथ एकल वैश्विक जलयात्रा ‘सागर परिक्रमा’ की है।इसने 2011, 2014 और 2017 में केप टाउन से रियो डि जेनेरियो दौड़ में भी भाग लिया है। तारिणी ने सभी महिला अधिकारी चालक दल के साथ वैश्विक जलयात्रा ‘नाविका सागर परिक्रमा’ की है।
ओएसएन के पास भारतीय नौसेना की समुद्री नौकायन याच हैं। पर्याप्त समुद्री नौकायन का अनुभव रखने वाले स्वयंसेवकों में से चालक दल का चयन किया जाता है। समुद्री नौकायन एक अत्यधिक मुश्किल रोमांचक खेल है और इसके माध्यम से भारतीय नौसेना नौवहन, संचार, इंजन और जहाज पर मशीनरी के तकनीकी संचालन, इनमारसैट उपकरण के संचालन, रसद योजना आदि सहित आवश्यक नाविक कौशल को सम्मान देते हुए जोखिम लेने की क्षमता को बढ़ाने के लिए साहस की भावना पैदा करती है। इससे सागर परिक्रमा और केप टाउन से रियो डि जेनेरियो दौड़, आईओएनएस नौकायन अभियान आदि जैसे अभियानों में भाग लेकर दुनिया में अपनी सौम्य उपस्थिति प्रदर्शित करने की भारतीय नौसेना की क्षमता को भी बढ़ाता है।
आजादी का अमृत महोत्सव ऑफशोर रेस को 24 अक्टूबर, 20221 को एफओसी-इन-सी  द्वारा कोच्चि से हरी झंडी दिखाई जाएगी। 29 अक्टूबर, 2021 को इस दौड़ के समापन समारोह की अध्यक्षता कमांडैंट, नेवल वार कॉलेज ,गोवा करेंगे।
उप राष्ट्रपति सचिवालय
उपराष्ट्रपति ने युवाओं से मौलिक कर्तव्यों का अभ्यास करने तथा उनका अनुपालन करने की अपील की
यदि हम पर्यावरण के प्रति अपने मौलिक कर्तव्यों को गंभीरता से लें तो जलवायु परिवर्तन का समाधान किया जा सकता है
उपराष्ट्रपति ने छात्रों से ‘ परिवर्तन का उत्प्रेरक ‘ बनने को कहा, विश्वास व्यक्त किया कि भारत 2030 तक तीसरी सबसे बड़ी अर्थव्यवस्था बन जाएगा
उपराष्ट्रपति ने उपराष्ट्रपति निवास में एनएसएस दल के स्वयंसेवकों के साथ बातचीत की
उपराष्ट्रपति श्री जगदीप धनकड़ ने आज युवाओं से अपने मौलिक अधिकारों का प्रयोग करते हुए संविधान में निहित मौलिक कर्तव्यों का अभ्यास करने तथा उनका अनुपालन करने की अपील की।
जलवायु परिवर्तन की चुनौती का उल्लेख करते हुए उन्होंने कहा कि इस महत्वपूर्ण मुद्दे पर प्रभावी तरीके से ध्यान दिया जा सकता है अगर हम पर्यावरण के प्रति अपने मौलिक कर्तव्यों पर गंभीरता से विचार करें।
गणतंत्र दिवस परेड में भाग लेने वाले एनएसएस दल के स्वयंसेवकों के साथ परस्पर बातचीत करते हुए उपराष्ट्रपति ने समुदाय की बेहतरी के लिए छात्रों के प्रयासों की सराहना की। श्री धनकड़ ने एनएसएस दल में लड़कों तथा लड़कियों की समान संख्या की सराहना करते हुए कहा कि जेंडर का यह प्रतिनिधित्व विश्व स्तर पर भारतीयों के नेतृत्व वाले पदों पर भी दृष्टिगोचर होता है।
उपराष्ट्रपति ने जोर देकर कहा कि भारत उत्थान के मार्ग पर है और यह अपने ‘ अमृत काल के अत्यधिक महत्वपूर्ण समय ‘ पर है। उन्होंने कहा कि युवाओं को वर्षों से अर्जित की गई भारत की प्रौद्योगिकीय उपलब्धियों, आर्थिक विकास तथा कल्याणकारी पहलों पर सही अर्थां में गर्व करना चाहिए। इस बात की सराहना करते हुए कि भारत हाल ही में विश्व की पांचवीं सबसे बड़ी अर्थव्यवस्था बन गया है, उन्होंने विश्वास व्यक्त किया कि भारत दशक के समाप्त होने से पूर्व तक तीसरी सबसे बड़ी अर्थव्यवस्था बन जाएगा।
श्री धनकड ने छात्रों से अपने सपनों को साकार करने के लिए काम करने की अपील करते हुए कहा कि ‘ राष्ट्र आपकी ओर आशापूर्वक देख रहा है, आप पर निर्भर है और चाहता है कि आप @ 2047 में विकसित भारत की दिशा में हमारी यात्रा में परिवर्तन के उत्पे्रक बनें। ‘
गणतंत्र दिवस कार्यक्रमों के लिए देश भर से 5 क्षेत्रीय शिविरों से चुने गए लगभग 200 स्वयंसेवकों ने उपराष्ट्रपति के साथ परस्पर बातचीत की। इन स्वयंसेवकों को लड़कों तथा लड़कियों के समान प्रतिनिधित्व के साथ उच्चतर शिक्षा के विभिन्न विषयों से लिया गया था। युवा मामले एवं खेल राज्य मंत्री श्री निशीथ प्रमाणिक तथा अन्य गणमान्य व्यक्ति भी इस अवसर पर उपस्थित थे।
संस्कृति मंत्रालय
हमारा मान, हमारा राष्ट्रगान, बना कीर्तिमान
पूरा भारत देश आज़ादी का अमृत महोत्सव मनाने के लिए उत्साह से तैयार हो गया है। सारे देश ने इसका जयघोष एक साथ राष्ट्रगान गाकर कर दिया है । डेढ़ करोड़ देशवासियों द्वारा अपना गाया राष्ट्रगान वेबसाइटपर अपलोड किया जाना एक असाधारण कीर्तिमान बना है। यह भारत की एकता, अखंडता और समरसता का उदघोष है ।
विगत 25 जुलाई को प्रधानमंत्री श्री नरेन्द्र मोदी ने मन की बात में देशवासियों से एक साथ राष्ट्रगान गाने का आ किया था । यह आह्वानकिसी मंत्र की तरह समूचे भारत वासियों के मन मे समा गया और देखते ही देखते सबने मिलकर एक अपराजेय कीर्तिमान रच डाला ।
भारत सरकार के संस्कृति मंत्रालय की पहल पर 15 अगस्त तक राष्ट्रगान गाकर वेबसाइट पर अपलोड करने का कार्यक्रम रचा गया। इसमे देश का सभी हिस्सों से , सभी वर्गों से लोगो ने बढ़चढ़ कर हिस्सा लिया । बच्चे, बुजुर्ग,युवा, महिलाएं मानो कोई किसी से पीछे नही रहना चाहता था। नामी गिरामी कलाकार, जाने माने विद्वान, बड़े से बड़े नेता, आला अफसर, जाबांज सिपाही, मशहूर खिलाड़ियों से लेकर किसान, मजदूर, दिव्यांग तक सभी ने बराबरी से इसमे भाग लिया और एक स्वर में राष्ट्रगान गाया।कश्मीर से लेकर कन्याकुमारी तक और अरुणाचल प्रदेश से लेकर कच्छ तक सभी दिशाओं से जन गण मन के ही स्वर गूंज रहे हैं। भारत के बाहर रहने वाले देशवासियों ने भी इसमे उत्साह से हिस्सा लिया और दिखा दिया कि तन उनका भले ही दूसरे देश मे हो लेकिन मन तो उनका इसी भारत भूमि में रचा बसा है। हज़ारो मील दूर किसी कोने में बैठे भारत वासी ने जब अकेले में राष्ट्रगान गाया तो उसका स्वर एक सौ छत्तीस करोड़ देशवासियो एकाकार हो गया।सिर्फ इकीस दिन में डेढ़ करोड़ की संख्या पार हो जाना प्रतीक है इस बात का कि अगर भारत वासीठानलें तो कोई लक्ष्य कठिन नही हैं। यह इस बात का भी प्रतीक है कि डिजिटल इंडिया का भी स्वप्न साकार होने वाला है क्योंकि हर भारत वासी ने डिजिटल तकनीक का उपयोग करके अपना गान अपलोड किया है।
राष्ट्रगान हमारी आन बान शान का प्रतीक है।राष्ट्रगान गाने के इस कार्यक्रम से सभी मे उत्साह और उमंग का तो संचार हुआ ही है साथ पूरे विश्व को भी भारत की मजबूत एकता का संदेश मिल गया है।
सड़क परिवहन एवं राजमार्ग मंत्रालय
एनएचएआई ने बीमा प्रतिभूति बांड पर हितधारकों के साथ चर्चा की
भारतीय राष्ट्रीय राजमार्ग प्राधिकरण  ने एनएचएआई अनुबंधों के लिए बीमा प्रतिभूति बांड को अपनाने में तेजी लाने के लिए हितधारकों के साथ चर्चा करने के लिए विचार-विमर्श सत्र का आयोजन किया। श्री राजेंद्र कुमार, सदस्य , एनएचएआई, श्री नीलेश साठे, विशेषज्ञ/सलाहकार, एनएचएआई और सुश्री मंदाकिनी बलूधी, निदेशक , डीएफएस के नेतृत्व में सत्र में विभिन्न बीमा कंपनियों के प्रतिनिधियों, संविदाकारों, उद्योग जगत के विशेषज्ञों और एनएचएआई के वरिष्ठ अधिकारियों ने भाग लिया। हितधारकों के साथ विचार-मंथन के इस सत्र में बैंक प्रतिभूति  के स्थान पर प्रतिभूति बांड को व्यापक रूप से अपनाने की संभावनाओं का पता लगाने और परिचालन संबंधी बाधाओं को दूर करने के विभिन्न पहलुओं पर चर्चा की गई।
एनएचएआई ने बीमा कंपनियों और संविदाकारों से बोली प्रतिभूति और/निष्पादन प्रतिभूति जमा करने के एक अतिरिक्त माध्यम के रूप में बीमा प्रतिभूति बांड के उपयोग का विश्लेषण करने का आग्रह किया है। जारी होने पर बीमा प्रतिभूति बांड किफायती होंगे और एनएचएआई परियोजनाओं के लिए पर्याप्त सुरक्षा प्रदान करेंगे।
बीमा प्रतिभूति बांड ऐसे उपकरण हैं जहां बीमा कंपनियां ' प्रतिभूति' के रूप में कार्य करती हैं और इस बात की वित्तीय गारंटी प्रदान करती हैं कि संविदाकार सहमत शर्तों के अनुसार अपने दायित्व को पूरा करेगा। भारत सरकार के वित्त मंत्रालय ने सभी सरकारी खरीदों के लिए ई-बीजी और बीमा प्रतिभूति बांड को बीजी के बराबर बना दिया है। भारत की भागीदारी के बिना वैश्विक प्रतिभूति बीमा बाज़ार का आकार लगभग 29.5 बिलियन डॉलर है।
भारत के दुनिया का तीसरा सबसे बड़ा निर्माण बाजार बनने की संभावना है। अकेले भारतीय अवसंरचना क्षेत्र को वर्ष 2023 में अनुमानित 2.70 लाख करोड़ रुपये की बैंक प्रतिभूति की आवश्यकता होगी, जिसके साल दर साल आधार पर 6 से 8 प्रतिशत बढ़ने की संभावना है। प्रतिभूति बांड, बैंक प्रतिभूति के लिए एक व्यवहार्य विकल्प के रूप में कार्य करते हैं और पारंपरिक बैंकिंग उत्पादों की तुलना में लंबी परिपक्वता अवधि प्रदान करते हैं। प्रतिभूति बांड, अनुबंध प्रतिभूति विकल्पों को वित्तपोषित करने के सबसे किफायती तरीकों में से एक है और अवसंरचना क्षेत्र के लिए 50,000 करोड़ रुपये की अनुमानित पूंजीगत राहत प्रदान कर सकता है।
भारत की 5 ट्रिलियन डॉलर की अर्थव्यवस्था बनने की आकांक्षा के मद्देनजर बीमा प्रतिभूति बांड जैसे उपकरण बोलीकर्ताओं और रियायतग्राहियों की नकदी और क्षमता की उपलब्धता को बढ़ावा देंगे। इससे राष्ट्रीय राजमार्ग अवसंरचना विकास को मजबूत बनाने में मदद मिलेगी, जिसका भारतीय अर्थव्यवस्था पर व्यापक सकारात्मक प्रभाव पड़ेगा।
इस्पात मंत्रालय
आरआईएनएल की वरिष्ठ प्रबंधकों सुश्री शिल्पी शर्मा, सुश्री अंशिका होटियाल ने एआईएमए-11वीं प्रगति राष्ट्रीय स्तर क्विज प्रतियोगिता-2023 में प्रथम पुरस्कार प्राप्त किया
विशाखापट्टनम् स्थित राष्ट्रीय इस्पात निगम लिमिटेड  की वरिष्ठ प्रबंधकों सुश्री शिल्पी शर्मा, एसएम  और सुश्री अंशिका होटियाल, एसएम  ने एक राष्ट्रीय स्तर क्विज प्रतियोगिता, एआईएमए-11वीं प्रगति प्रतियोगिता-2023 में प्रतिष्ठित प्रथम पुरस्कार प्राप्त किया।
केवल महिलाओं के लिए आयोजित यह अति लोकप्रिय राष्ट्रीय प्रतियोगिता कामकाजी महिलाओं की प्रतिभा और ज्ञान को प्रदर्शित करने का एक मंच प्रदान करती है।
23-03-2023 को एक स्क्रीनिंग प्रक्रिया आयोजित की गई, जिसमें विभिन्न संगठनों की लगभग 40 टीमों ने भाग लिया। आरआईएनएल की दो टीमों ने प्रतियोगिता में भाग लिया। यह प्रतियोगिता व्यवसाय, इतिहास, विज्ञान, खेल और सम-सामयिक मामलों के सभी क्षेत्रों में अतीत और वर्तमान का एक मिश्रण थी।
उप राष्ट्रपति सचिवालय
उपराष्ट्रपति ने बोत्सवाना में भारतीय समुदाय को संबोधित किया;
भारत की विकास यात्रा में भागीदार बनने को कहा;
भारत में हो रहे बदलाव पर नजर रखने की अपील की
भारतीय समुदाय के स्वागत समारोह में शामिल हुए
(उपराष्ट्रपति श्री एम. वेंकैया नायडू ने विदेशों में बसे भारतीय समुदाय से देश की विकास यात्रा में भागीदार बनने का आह्वान किया है। श्री नायडू आज बोत्सवाना के गैबोरॉन में भारतीय उच्चायुक्त डॉ. राजेश रंजन द्वारा आयोजित स्वागत समारोह में बोल रहे थे। इस अवसर पर सामाजिक न्याय और आधिकारिता राज्य मंत्री श्री कृष्ण पाल गुर्जर और कई अन्य गणमान्य लोग भी उपस्थित थे।
उपराष्ट्रपति ने कहा कि बोत्सवाना में रह रहे भारतीय समुदाय के लोगों ने न सिर्फ यहां के बहुलवादी, स्वतंत्र और लोकतांत्रिक समाज के साथ भलीभांति सामंजस्य बनाया है बल्कि बोत्सवाना के आर्थिक विकास में भी बड़ा योगदान किया है। उन्होंने कहा, ‘हम भारतीय उद्यमशीलता में गर्व महसूस करते है। हम कानून और नियमों पर चलने वाले लोग हैं। हम दुनिया के चाहे किसी भी हिस्से में रह रहे हों, हमने हर क्षेत्र में अपनी प्रतिभा साबित की है।
श्री नायडू ने कहा कि भारत विदेशों में रह रहे अपने लोगों को बहुत महत्व देता है। उन्होंने इस बात की खुशी जाहिर की कि भारतीय समुदाय बोत्सवाना की आर्थिक तरक्की में बड़ा योगदान कर रहा है।
उन्होंने भारतीय समुदाय के लोगों को देश का सांस्कृतिक दूत बताते हुए कहा ‘दुनिया आपको भारत के सांस्कृतिक मूल्यों और जीवन दर्शन के प्रतिनिधि के रूप में देखती है।’ उन्होंने लोगों से भारत में हो रहे बड़े बदलाव पर नजर रखने का आह्वान करते हुए कहा कि देश की इस तरक्की में उन्हें योगदान देना चाहिए। श्री नायडू ने कहा कि देश बड़े बदलाव से गुजर रहा है। कारोबार करने का माहौल बेहतर हो रहा है। देश विश्व पटल पर अपनी पहचान बना रहा है। ऐसे में भारतीय समुदाय को यह देखना चाहिए कि वह देश की इस विकास यात्रा में किस तरह योगदान दे सकता है।
श्री नायडू ने भारतीय समुदाय से कहा कि वह दुनिया में भारत के संदेश वाहक बने रहें और दूसरे देशों की जो अच्छी चीजें हैं उन्हें भारत लेकर आएं ताकि देश और तेजी से विकास के पथ पर अग्रसर हो सके।
कौशल विकास एवं उद्यमिता मंत्रालय
शिल्पकार प्रशिक्षण योजना -चरण II के तहत सत्र 2019  के लिए अखिल भारतीय व्यापार परीक्षा  2020 के परिणामों की घोषणा
कौशल विकास एवं उद्यमिता मंत्रालय  के तहत प्रशिक्षण महानिदेशालय  ने 31.05.2021 को एआईटीटी 2020 के परिणाम जारी करने की प्रक्रिया को आगे बढ़ाते हुए 01.06.2021 को सत्र 2019  के लिए परिणामों की घोषणा की जो शिल्पकार प्रशिक्षण योजना  के तहत देश भर के लगभग 15,000 औद्योगिक प्रशिक्षण संस्थानों  पर लागू है। परिणाम इस लिंक https://ncvtmis.gov.in/pages/marksheet/validate.aspx पर उपलब्ध हैं।
सीटीएस के तहत प्रशिक्षुओं के कंप्यूटर आधारित परीक्षा  सहित एआईटीटी 2020 परीक्षा जुलाई 2020 में आयोजित की जानी थी, लेकिन कोविड-19, देशव्यापी लॉकडाउन और सितंबर-अक्टूबर 2020 तक आईटीआई संस्थानों के सुचारु होने के कारण इसमें देरी हुई। कुछ राज्यों में कहीं अधिक देरी हुई। इसलिए 1,600 घंटों के इस प्रशिक्षण पाठ्यक्रम को पूरा करने के लिए सत्र में विस्तार किया गया था। प्रशिक्षण महानिदेशालय  ने निम्नलिखित तरीके से परीक्षाएं निर्धारित और आयोजित कीं:
-
प्रैक्टिकल एवं इंजीनियरिंग ड्राइंग विषय 4 चरणों अर्थात नवंबर- दिसंबर 2020, फरवरी 2021, मार्च 2021  और अप्रैल 2021 में राज्यों की तैयारी के आधार पर आयोजित किए गए। सैद्धांतिक भाग  को कंप्यूटर आधारित परीक्षा  मोड में चरणवार  दो सत्रों के बजाय 3 घंटे की अवधि के एकल सत्र में आयोजित किया गया। ये उपाय कोविड परिदृश्य को देखते हुए और प्रशिक्षुओं की मदद के लिए किए गए।
-
जो प्रशिक्षु किन्हीं कारणों से इन परीक्षाओं में शामिल नहीं हो सके उन्हें पूरक परीक्षाओं में उपस्थित होने की अनुमति दी जाएगी। पूरक परीक्षाओं का आयोजन मौजूदा परिस्थितियों को ध्यान में रखते हुए संभवत: अगले दो महीनों में आयोजित की जाएगी।
-
प्रशिक्षुओं द्वारा तय की गई दूरियों को ध्यान में रखते हुए आईटीआई को प्रैक्टिकल एवं इंजीनियरिंग ड्राइंग विषय के लिए सेल्फ-सेंटर बनाए गए थे। परंपरा से हटकर कुछ निजी आईटीआई को भी सीबीटी के लिए केंद्र बनाया गया था।
सत्र 2019 के एक वर्षीय व्यापार पाठ्यक्रम के लिए कुल 2,45,574 प्रशिक्षु परीक्षा में शामिल हुए। इनमें से 1,75,938 प्रशिक्षु परीक्षा में उत्तीर्ण हुए। इस प्रकार उत्तीर्ण होने का प्रतिशत 71.6 प्रतिशत रहा।
यदि प्रशिक्षु प्राप्त परिणामों के संबंध में शिकायत करना चाहते हैं तो वे परिणामों के साथ-साथ एनसीवीटीएमआईएस पोर्टल पर शिकायत निवारण टूल का उपयोग कर सकते हैं।
परंपरा के अनुसार राज्य स्तर पर आईटीआई की व्यक्तिगत सहभागिता के साथ दीक्षांत समारोह आयोजित किए जाते हैं। तदनुसार राज्य निदेशालयों से दीक्षांत समारोह आयोजित करने का अनुरोध किया जाएगा। देश के टॉपरों को अंतरराष्ट्रीय कौशल दिवस यानी 15 जुलाई को सम्मानित किया जा सकता है।
वित्त मंत्रालय
आयकर विभाग का दिल्ली, पंजाब और पश्चिम बंगाल में तलाशी अभियान
आयकर विभाग ने 18.09.2021 को टैक्सटाइल और फिलामेंट यार्न के विनिर्माण व्यापार में लगे प्रमुख उद्योग घराने के दिल्ली, पंजाब और कोलकाता स्थित कॉर्पोरेट कार्यालयों में तलाशी लेने और जब्त करने का अभियान चलाया।
तलाशी अभियान के दौरान, अनेक आपत्तिजनक दस्तावेज, लूज शीट्स, डायरियां और डिजिटल साक्ष्यों का पता चला है, जो इस समूह की अपनी भारतीय कंपनियों में बेहिसाबी धन को वापस भेजने में संलिप्त होने का संकेत देते हैं। इसके अलावा विभाग को जानकारी दिए बगैर विदेशी बैंक खाते होने का भी पता चला है। बहीखातों में प्रविष्टि हुए बगैर लेन-देन होने, जमीन के सौदों में नकदी लेन-देन, बहीखातों में दर्ज किए गए फर्जी खर्च, बेहिसाब नकदी व्यय, एंट्री ऑपरेटरों से आवास एंट्रीज के बारे में बड़े सबूतों को एकत्र किया गया है।
इस समूह ने अपने विदेशी बैंक खातों में लगभग 350 करोड़ रुपए का बेहिसाब धन जमा कर रखा है और टैक्स आश्रयों  में फर्जी कंपनियों के माध्यम से इस धन को अपने व्यवसाय में वापस भेज दिया है। यह पता चला है कि इनकी कार्यप्रणाली कंपनी द्वारा मुख्य रूप से जारी किए गए विदेशी मुद्रा परिवर्तनीय बॉन्ड में समूह के नियंत्रण में विदेशी कंपनियों द्वारा निवेश करने से संबंधित थी, जिन्हें बाद में भुगतान में चूक का बहाना लेकर इसी कंपनी के शेयरों में परिवर्तित कर दिया गया था। यह भी पाया गया है कि इस बेहिसाब धन के प्रबंधन के लिए विदशी कंपनियों और ट्रस्टों को प्रबंधन शुल्क का भी भुगतान किया गया है। हालांकि आयकर रिटर्न की अनुसूची एफए में कंपनियों और बैंक खातों के रूप में स्वामित्व/प्रबंध वाली विदेशी संपत्तियों का खुलासा करने की निर्दिष्ट आवश्यकता है, लेकिन इस समूह ने आयकर विभाग के समक्ष इसका खुलासा नहीं किया है।
अस्पष्ट व्यक्तिगत नकदी खर्च से संबंधित खातों का कंपनी के मुख्य कार्यालयों में से एक में सावधानीपूर्वक रखरखाव करते हुए पाया गया। इस बारे में सबूत एकत्रित किए गए कि करीब सौ करोड़ रुपये की नकदी कंपनी के खातों में फर्जी व्यय और जमीन के सौदों में नकदी लेनदेन द्वारा ऋण खातों में डालकर जुटाई गई है। तलाशी अभियान और आगे की जांच जारी है।
वाणिज्य एवं उद्योग मंत्रालय
श्री पीयूष गोयल ने कहा है कि महाराष्ट्र को अब तक भारत में सबसे अधिक ऑक्सीजन प्राप्त हुई है;
वर्तमान में ऑक्सीजन उत्पादन क्षमता का 110 प्रतिशत उत्पादन हो रहा है और उपलब्ध पूरी ऑक्सीजन, औद्योगिक उपयोग की जगह चिकित्सा उपयोग के लिए प्रदान की जा रही है : श्री गोयल
केंद्रीय रेल, वाणिज्य और उद्योग, उपभोक्ता मामले और खाद्य तथा सार्वजनिक वितरण मंत्री श्री पीयूष गोयल ने आज कहा कि भारत सरकार सभी हितधारकों के साथ मिलकर भारत में अधिकतम ऑक्सीजन उत्पादन सुनिश्चित करने के लिए काम कर रही है। एक ट्वीट में, उन्होंने कहा कि हम ऑक्सीजन उत्पादन क्षमता का वर्तमान में 110 प्रतिशत उत्पादन कर रहे हैं और औद्योगिक उपयोग के लिए उपलब्ध सभी ऑक्सीजन को चिकित्सा उपयोग के लिए प्रदान कर रहे हैं। श्री गोयल ने कहा कि केंद्र राज्य सरकारों के साथ हर रोज संपर्क में है ताकि उनकी आवश्यकताओं का आकलन किया जा सके और उनकी हरसंभव तरीके से मदद की जा सके। उन्होंने यह भी कहा कि कल ही प्रधानमंत्री ने अपनी समीक्षा में बताया कि केंद्र और राज्यों को इस संकट के समय में तालमेल के साथ काम करना चाहिए। इस मुद्दे पर राज्य सरकारों द्वारा की जा रही राजनीति पर दु:ख व्यक्त करते हुए, श्री गोयल ने कहा कि महाराष्ट्र ने अब तक भारत में ऑक्सीजन की सबसे अधिक मात्रा प्राप्त की है।
एमजी /एएम/एमकेएस
(Visitor Counter : 175
प्रधानमंत्री कार्यालय
समतावादी और सामूहिक समृद्धि अर्जित करने की दिशा में भारत की उल्लेखनीय प्रगति पर प्रधानमंत्री की लिंक्डइन पोस्ट
प्रधानमंत्री श्री नरेन्द्र मोदी ने सोशल मीडिया साइट लिंक्डइन पर एक पोस्ट की है, जिसमें उन्होंने समतावादी और सामूहिक समृद्धि अर्जित करने की दिशा में भारत की उल्लेखनीय प्रगति के बारे में बताया है। उन्होंने दो शोधकार्यों से दिलचस्प संक्षिपत विवरण साझा किए हैं। एक एसबीआई रिसर्च से लिया गया है और दूसरा एक प्रसिद्ध पत्रकार श्री अनिल पद्मनाभन का है।
पोस्ट को इस लिंक पर देखा जा सकता है-
https://www.linkedin.com/pulse/indias-rising-prosperity-narendra-modi
प्रधानमंत्री कार्यालय
दक्षिण अफ्रीका और ग्रीस की अपनी यात्रा से लौटने के तुरंत बाद, प्रधानमंत्री 26 अगस्त को बेंगलुरु स्थित इसरो टेलीमेट्री ट्रैकिंग एंड कमांड नेटवर्क का दौरा करेंगे
प्रधानमंत्री चंद्रयान-3 मिशन में शामिल इसरो के वैज्ञानिकों से बातचीत करेंगे
प्रधानमंत्री श्री नरेन्द्र मोदी 26 अगस्त को सुबह करीब 7:15 बजे बेंगलुरु स्थित इसरो टेलीमेट्री ट्रैकिंग एंड कमांड नेटवर्क  का दौरा करेंगे। वह दक्षिण अफ्रीका और ग्रीस की यात्रा से लौटने के तुरंत बाद बेंगलुरु पहुंचेंगे।
प्रधानमंत्री चंद्रयान-3 मिशन में शामिल इसरो के वैज्ञानिकों से मुलाकात और बातचीत करेंगे। उन्हें चंद्रयान-3 मिशन के निष्कर्षों और प्रगति के बारे में भी जानकारी दी जाएगी।
प्रधानमंत्री कार्यालय
प्रधानमंत्री ने संयुक्त राज्य अमेरिका के 246वें स्वतंत्रता दिवस पर शुभकामनाएं दीं
प्रधानमंत्री श्री नरेन्द्र मोदी ने संयुक्त राज्य अमेरिका के 246वें स्वतंत्रता दिवस पर राष्ट्रपति जो बाइडेन, उपराष्ट्रपति कमला हैरिस और संयुक्त राज्य अमेरिका के लोगों को शुभकामनाएं दी हैं।
प्रधानमंत्री ने ट्वीट किया;
‘‘संयुक्त राज्य अमेरिका के 246वें स्वतंत्रता दिवस पर, @POTUS @JoeBiden, @VP @KamalaHarris और संयुक्त राज्य अमेरिका के लोगों को मेरी हार्दिक बधाई एवं शुभकामनाएं।’’
स्वास्थ्य एवं परिवार कल्याण मंत्रालय
पांच राज्यों महाराष्ट्र, पंजाब, कर्नाटक, गुजरात और तमिलनाडु से भारत के सक्रिय मामलों में वृद्धि जारी
दुनिया के सबसे बड़े टीकाकरण अभियान में 3.5 करोड़ से अधिक लोगों का टीकाकरण किया गया
कल 21 लाख से अधिक लोगों को खुराक दी गई
महाराष्ट्र, पंजाब, कर्नाटक, गुजरात और तमिलाडु से प्रतिदिन अधिक संख्या में नए मामले दर्ज किए जा रहे हैं। पिछले 24 घंटों में कुल 28,903 नए मामलों में से 71.10 प्रतिशत इन्हीं राज्यों से दर्ज किए गए।
नए मामलों में 83.91 प्रतिशत मामले महाराष्ट्र, पंजाब, कर्नाटक, गुजरात, तमिलनाडु और केरल से हैं।
अकेले महाराष्ट्र में 17,864 दैनिक नए मामलों का 61.8 प्रतिशत है। इसके बाद केरल में 1,970 और पंजाब में 1,463 नए मामले सामने आए हैं।
नीचे दर्शाए गए ग्राफ में आठ राज्य दैनिक नए मामलों में निरंतर वृद्धि का प्रक्षेपवक्र प्रदर्शित कर रहे हैं। केरल में पिछले एक महीने से लगातार गिरावट का रुख नजर आ रहा है।
भारत में कुल सक्रिय मामले 2.34 लाख  है और यह कुल मामलों का 2.05 प्रतिशत हैं।
भारत के कुल सक्रिय मामलों में महाराष्ट्र, केरल और पंजाब का हिस्सा 76.4 प्रतिशत है, जिसमें अकेले महाराष्ट्र का योगदान लगभग 60 प्रतिशत है।
आज सुबह 7 बजे तक की अनंतिम रिपोर्ट के अनुसार, 5,86,855 सत्रों के दौरान 3.5 करोड़  लोगों का टीकाकरण किया गया।
75,06,155 एचसीडब्ल्यू , 45,54,855 एचसीडब्ल्यू , 76,00,030 एफएलडब्ल्यू  और 16,47,644 एफएलडब्ल्यू , सह- रुग्णता वाले 45 वर्ष से अधिक उम्र के 21,66,408 लाभार्थियों को  दी गई और 60 वर्ष से अधिक आयु के 1,15,89,444 लाभार्थियों का भी टीकाकरण किया।
|
|
एचसीडब्ल्यू
|
|
एफएलडब्ल्यू
|
|
45 से 60 वर्ष की आयु के
सह-रुग्णता वाले व्यक्ति
|
|
60 वर्ष से अधिक
|
|
कुल
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
पहली खुराक
|
|
75,06,155
|
|
45,54,855
|
|
76,00,030
|
|
16,47,644
|
|
21,66,408
|
|
1,15,89,444
|
|
3,50,64,536
टीकाकरण अभियान  के 60वें दिन तक, 21 लाख  से अधिक लोगों का टीकारण किया गया। इनमें से, 17,82,553 लाभार्थियों को पहली खुराक  के लिए 30,871 सत्रों में टीका लगाया गया और 3,34,551 एचसीडब्ल्यू और एफएलडब्यू को वैक्सीन की दूसरी खुराक मिली।
|
||
|
|
|
तिथि:16 मार्च, 2021
|
|
एचसीडब्ल्यू
|
|
एफएलडब्ल्यू
|
|
45 से 60 वर्ष की आयु के
सह-रुग्णता वाले व्यक्ति
|
|
60 वर्ष से अधिक
|
|
कुल उपलब्धि
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
पहली खुराक
|
|
पहली खुराक
|
|
दूसरी खुराक
|
|
|
|
59,172
|
|
96,239
|
|
1,25,624
|
|
2,38,312
|
|
2,77,681
|
|
13,20,076
|
|
17,82,553
|
|
3,34,551
|
|
|
||
||
||
||
||
||
||
||
||
||
||
|
भारत में आज कुल रिकवरी 1,10,45,284 रही है। राष्ट्रीय रिकवरी दर 96.56 प्रतिशत है।
पिछले 24 घंटों में 188 मृत्यु दर्ज की गई हैं।
छह राज्यों की नई मृत्यु का हिस्सा 86.7 प्रतिशत है। महाराष्ट्र में सबसे ज्यादा मृत्यु  और इसके बाद पंजाब में प्रतिदिन 38 तथा केरल में 15 मृत्यु दर्ज की गई हैं।
पिछले 24 घंटों में पंद्रह राज्यों/केंद्र शासित प्रदेशों से कोविड-19 के मामले में किसी की भी मृत्यु दर्ज नहीं की गई है। इन राज्यों में असम, आंध्र प्रदेश, ओडिशा, उत्तराखंड, लक्षद्वीप, सिक्किम, मेघालय, दादर एवं नागर हवेली, नगालैंड, त्रिपुरा, लद्दाख , मणिपुर, मिजोरम, अंडमान और निकोबार द्वीप समूह, और अरुणाचल प्रदेश हैं।
एमजी/एएम/एसएस/एसके
(